
Nr. 1163/04.07.2024
CAIET DE SARCINI

pentru atribuirea contractului de achiziție publică având ca obiect:
SERVICII DE ELABORARE DOCUMENTAȚIE TEHNICĂ ÎN VEDEREA OBȚINERII CERTIFICATULUI ENERGETIC ȘI EXPERTIZĂ ENERGETICĂ pentru spațiile de invatamint si cazare aparținând de Universitatea „Alexandru Ioan Cuza” din Iași
Date generale 
Autoritatea contractanta : Universitatea „Alexandru Ioan Cuza” din Iași, care în cadrul prezentei proceduri îndeplinește rolul de achizitor / Autoritatea Contractantă
Denumire contract : Servicii de elaborare documentație tehnică în vederea obținerii certificatului energetic și expertiză energetică pentru spațiile de spațiile de invatamint si cazare aparținând de Universitatea „Alexandru Ioan Cuza” din Iași, corespunzător stării tehnice iniţiale a corpuririlor de clădiri.

Amplasamentul investitiei : 
· Municipiul Iași, Județul Iași, imobil strada Alexandru Lapusneanu, nr 28

· Municipiul Iași, Județul Iași, complex studentesc Tg.Copou, camin C4
Codul de clasificare CPV: 71314300-5  Servicii de consultantă în eficienta energetică  
1. OBIECTUL CONTRACTULUI

Serviciile ce vor face obiectul contractului ce urmează a se atribui vor consta în 

elaborarea documentaţiei tehnice in vederea obţinerii certificatului energetic inclusiv fisa 

de analiză termică și energetică pentru urmatoarele imobile :

· imobil strada Alexandru Lapusneanu, nr 28;
· camin C4 complex studentesc Tg.Copou.
Suprafaţele desfăşurate aferent imobilelor care fac obiectul caietului de sarcini apartinind de Universitatea Alexandru Ioan Cuza din Iaşi sunt urmatoarele:

	Imobil
	Amprenta la sol

(mp)
	Suprafata desfasurata (mp)

	imobil strada Alexandru Lapusneanu, nr 28
	674
	3700

	camin C4 complex studentesc Tg.Copou
	986
	3944


Documentatia va fi elaborată pe baza măsurătorilor efectuate la faţa locului după 

adjudecarea ofertei, in conditiile respectarii actului normativ publicat în Monitorul Oficial din 17 ianuarie 2023 de catre un  auditor energetic atestat de către Ministerul Dezvoltării, Lucrărilor Publice și Administrației (MDLPA) și/sau Asociația Auditorilor Energetici pentru Clădiri din România (AAECR) 
Auditorul energetic elaborează primul certificat de performanţă energetică, cu evidenţierea consumului anual specific de energie, corespunzător stării tehnice iniţiale a corpuririlor de clădiri.

Conţinutul cadru al Raportului de audit energetic pentru clădiri: 

a) Analiza termică şi energetică a clădirii: 

a.1. Obiectul serviciilor
a.2. Investigarea preliminară a clădirii 

a.2.1. Descrierea arhitecturii clădirii 

a.2.2. Descrierea anvelopei clădirii 

a.2.3. Descrierea structurii de rezistenţă

a.2.4. Descrierea instalaţiilor de încălzire, apă caldă menajeră, ventilare – climatizare şi iluminat 

a.2.5. Întocmirea fişei de analiză termică şi energetică a clădirii 

a.3. Determinarea performanţelor energetice ale clădirii 

a.3.1. Caracteristici geometrice 

a.3.2. Rezistenţe termice unidirecţionale şi corectate pentru efectul punţilor termice, ale elementelor de construcţie ale anvelopei clădirii 

a.3.3. Consumul anual de energie pentru încălzire 

a.3.4. Consumul anual de energie pentru preparare apă caldă de consum 

a.3.5. Consumul anual de energie pentru iluminat 

a.3.6. Consumul anual de energie pentru climatizare - răcire 

a.3.7. Consumul anual de energie pentru ventilare mecanică

a.3.8. Calculul emisiilor de CO2 

b) Certificatul de performanţă energetică al clădirii: 

b.1. Datele generale ale clădirii 

b.2. Consumuri specifice de energie 

b.3. Încadrarea clădirii în clasa energetică

b.4. Penalităţi. Nota energetică

b.5. Clădirea de referinţă

b.6. Redactarea Certificatului de Performanţă Energetică

b.7. Redactarea Anexei (sinteza datelor tehnice)
c) Auditul energetic al cladirii 

c.1. Informaţii generale 

c.2. Soluţii de reabilitare / modernizare energetică pentru partea de construcţii 

c.3. Soluţii de reabilitare / modernizare energetică pentru instalaţii 

c.4. Efectul soluţiilor de construcţii asupra performanţei de izolare termică a clădirii 

c.5. Efectul soluţiilor de construcţii şi instalaţii asupra consumului de energie 

c.6. Analiza eficienţei economice a măsurilor de reabilitare / modernizare energetică propuse 

c.7. Raportul de audit energetic
3.       CERINŢE MINIME OBLIGATORII 

- ofertantul trebuie să fie auditor energetic atestat un  auditor energetic atestat de către Ministerul Dezvoltării, Lucrărilor Publice și Administrației (MDLPA) și/sau Asociația Auditorilor Energetici pentru Clădiri din România (AAECR); 
- ofertantului i se recomanda insistent sa viziteze clădirile în scopul culegerii datelor tehnice din teren referitoare la: amplasarea clădirii în mediul construit, elementele de construcţie din componenţa clădirii, instalaţiile de încălzire, instalaţiile de apă, instalaţiile electrice de iluminat, instalaţiile de ventilare şi climatizare/răcire, starea curentă a tuturor elementelor de anvelopă şi a instalaţiilor clădirii. 

- documentaţia va fi elaborată respectându-se Metodologia de calcul a performanţei energetice a clădirilor publicat în Monitorul Oficial din 17 ianuarie 2023.
Ofertantul trebuie să presteze serviciile  prevăzute în prezentul caiet de sarcini  cu respectarea prevederilor legale și normative tehnice prevăzute de legislația română aplicabile pe durata executării Contractului.
4.       TERMENUL DE PRESTARE A SERVICIILOR 

 Maxim 5 zile de la semnarea contractului de către ambele părţi.

5. CONDIŢII DE RECEPŢIE

Recepţia serviciilor se va face de o comisie constituită din specialiştii ai beneficiarului și ai prestatorului, care va întocmi procesul verbal de recepţie a serviciilor.
6. PLĂȚI
În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.
Conform Legii 139/2022, contractantul are obligația de a emite facturi electronice și de a le transmite Autorității contractante prin sistemul national privind facture electronica  RO e-factura. 

Plăţile în favoarea Contractantului se vor efectua în termen de :
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date;
b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.

In cazul operatorilor economici străini:
Operatorii economici străini au opțiunea de a utiliza sistemul de facturare electronică, situație în care autoritatea contractantă are obligația de a accepta acest tip de emitere a facturii. În acest caz condițiile de plată sunt cele prezentate mai sus.
În cazul în care operatorii economici străini nu optează pentru utilizarea sistemului de facturare electronica, termenul de plată va fi:
· 30 de zile calendaristice de la data primirii facturii de către Autoritatea Contractantă, dacă recepţia serviciilor este anterioară datei primirii facturii;
În cazul în care factura are elemente greşite şi/sau greşeli de calcul identificate de Autoritatea Contractantă, şisunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate
· Prezentele specificaţii stau la baza întocmirii ofertei de lucrări.

· Prevederile prezentelor specificaţii sunt obligatorii pentru ofertanţi.

· Prevederile prezentelor specificaţii nu anulează obligaţiile ofertanţilor de a respecta legislaţia, normativele şi standardele specifice, aplicabile, aflate în vigoare la data executării lucrărilor care fac obiectul specificaţiilor tehnice.

Contractul nu prevede acordarea de avans, motiv pentru care Prestatorul se obliga sa asigure resursele necesare sustinerii contractului, pana la momentul decontarii facturii, fara ca graficul de prestare sa fie afectat.
Prețul contractului nu se ajustează.

Ofertantul va vizita locatiile în perioada de întocmire a ofertei, numai în baza unui tabel ce va conține datele de identificare a persoanelor, aprobat de către achizitor. Accesul  se va efectua pe baza actului de identitate și a unei delegații emisă de ofertant, semnată în original. După vizionarea imobilului se va întocmi un proces-verbal de vizitare a amplasamentului.


Orice comunicare între părți, referitoare la îndeplinirea contractului ce se va încheia se va face în scris. Astfel, orice document scris trebuie înregistrat atât la momentul transmiterii, cât și la momentul primirii. Pentru operativitate comunicarea dintre părți se poate face și prin e-mail (documentul înregistrat, semnat, parafat va fi scanat), fax, în măsura în care aparatura utilizată are capacitatea de tehnică de a confirma expedierea, respectiv primirea documentelor. Comunicările/notificările verbale nu sunt luate în considerare de nici una din părți dacă nu sunt consemnate printr-o adresă oficială.

 
Oferta va include toate costurile legate de prestare, transport, manipulări, sisteme la cheie, taxe, avize, licențe software aferente sistemelor care vor fi instalate, autorizări necesare de la autoritățile competente (care vor fi obținute de operatorul economic în baza documentelor elaborate de către acesta);


Ofertantul este obligat să încheie convenții şi să respecte normele de sănătate şi securitate în muncă, protecția mediului şi apărare împotriva incendiilor ale beneficiarului, atât timp cât se va afla pe teritoriul autorității contractante. Asigurarea de accidente de muncă a personalului prestatorului revine acestuia pentru toată perioada de prestare a contractului. Ofertantul va răspunde şi va suporta pagubele produse personalului beneficiarului, înregistrate prin accidente de muncă sau incendii, ca urmare a activității sale necorespunzătoare.

7. OFERTA TEHNICĂ si FINANCIARĂ

Oferta tehnică va fi intocmita într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/specificațiile prevăzute în cadrul specificațiilor tehnice si va cuprinde informații relevante privind abordarea propusă de ofertant pentru execuția contractului, prin raportare la necesitățile, obiectivele și constrângerile autorității contractante.
Se solicita ca oferta tehnică să cuprindă descrierea serviciilor ce se vor presta.

Oferta financiară va fi elaborată astfel încât aceasta să furnizeze toate informațiile necesare cu privire la  diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în Lei, fără TVA), astfel încât să se poată proba asigurarea realizării tuturor serviciilor, cel puțin la nivelul calitativ solicitat prin specificatiile tehnice, în marja prețului ofertat.
Oferta financiară trebuie să cuprindă prețul în lei/m și pretul total în lei pentru serviciile de elaborare a certificatului energetic inclusiv fisa de analiză termică și energetică. 

Se va specifica dacă ofertantul este plătitor sau neplătitor de TVA. 
8. CRITERIUL DE ATRIBUIRE

Având în vedere dispoziţiile art. 187 alin. 1, alin. 2 şi alin. 3 lit. d) din Legea nr. 98/2016 a achiziţiilor publice, pentru atribuirea prezentului contract, autoritatea contractantă utilizează, pentru determinarea ofertei celei mai avantajoase din punct de vedere economic, criteriul de atribuire – „pretul cel mai scazut”.

În cazul în care două sau mai multe oferte admisibileau acelasi pret/mp, departajarea se va face prin solicitarea de noi propuneri financiare și oferta câștigătoare va fi desemnată cea cu propunerea financiară cea mai mică.

9. LIMITĂRI – RESTRICȚII

Nu au fost identificate limitări/restricții pentru prestarea serviciilor.
10. RISCURI

Riscuri ce pot să apară în desfăşurarea contractului de achiziţie publică:

· depasirea termenului de predare a raportului de audit energetic inclusiv a fisei de analiză termică și energetică;
· plata cu întârziere de către achizitor a facturilor după efectuarea recepției serviciilor.

   Ca măsuri de gestionare a riscurilor apărute în desfășurarea contractului de servicii specificăm:

· desemnarea de către Prestator, odată cu semnarea contractului, a personalului propriu de specialitate care să asigure prestarea serviciilor, la locul de prestare enumerat.

Prezentele specificaţii din caietul de sarcini stau la baza întocmirii ofertei.

Prevederile prezentelor specificaţii sunt obligatorii pentru ofertanţi.

Prevederile prezentelor specificaţii nu anulează obligaţiile ofertanţilor de a respecta legislaţia, normativele şi standardele specifice, de protectie a muncii si de apărare împotiva incendiilor aplicabile, aflate în vigoare la data prestarii serviciilor care fac obiectul prezentului caiet de sarcini.


 
Durata contractului este până la îndeplinirea în totalitate a obligaților asumate de părțile contractate.
Nu se vor admite intreruperi nejustificate ale perioadei de prestare a serviciilor.
În cazul în care achizitorul decide emiterea unui/unor ordin/ordine de sistare a serviciilor durata contractului se prelungeşte, în mod automat şi fără a mai fi necesară încheierea unui act adiţional în acest sens, cu durata cuprinsă între data emiterii ordinului/ordinelor de sistarea şi data emiterii ordinului/ordinelor de reluare a serviciilor (altfel spus, la calcularea termenului de prestare se vor lua în considerare doar perioadele de timp efectiv lucrate fără a se ţine cont de cele pentru care achizitorul a dispus sistarea lucrărilor). 

In cazul în care, datorită unor situaţii excepţionale, care nu se datorează culpei contractantului şi care nu puteau fi prevăzute în mod obiectiv de un operator economic diligent, acesta nu poate realiza, pe o anumită perioadă de timp, una sau mai multe dintre activităţile ce fac obiectul prezentului contract, operatorul economic va anunţa de îndată achizitorul cu privire la situaţia creată şi va depune documente justificative în sensul celor afirmate. 

După analizarea documentelor justificative depuse de contractant şi, dacă este cazul, după verificarea la faţa locului, achizitorul îi va comunica acestuia dacă este de acord cu decalarea respectivei activităţi/respectivelor activităţi precum şi care este perioada de prelungire acceptată. 

Perioadă de sistare se calculează începând cu data de la care a intervenit situaţia excepţională şi până la încetarea acesteia precum şi a efectelor sale, dacă ele sunt de natură să împiedice reluarea contractului.

Dacă solicitarea de decalare a unei activităţi/unor activităţi nu este întemeiată, achizitorul îi va comunica contractantului acest lucru precizând şi motivele care au stat la baza deciziei sale.

Dacă contractantul nu înştiinţează achizitorul despre apariţia unei situatii excepţionale, în termen de maxim o zi lucrătoare de la producerea acesteia, el nu va mai putea solicita decalarea termenelor de realizare a contractului.

 
Prin excepţie de la prevederile alin. anterior, dacă contractantul nu respectă termenul de o zi lucrătoare, achizitorul va putea totuşi să accepte decalarea perioadelor de realizare a contractului, dacă are posibilitatea să verifice în mod direct ( altfel spus, prin angajaţii sau prepuşii săi), existenţa, localizarea precum şi durata situaţiilor excepţionale sau dacă există documente provenind de la instituţiile abilitate din care rezultă informaţiile precizate mai sus.

În acest caz, perioadă de sistare se calculează începând cu data de la care se poate dovedi, în mod obiectiv şi fără dubii, că a intervenit situaţia excepţională şi până la încetarea acesteia precum şi a efectelor sale, dacă ele sunt de natură să împiedice reluarea contractului.

Prelungirea termenului de prestare ( calculat fără a se ţine seama de perioadele în care au intervenit situaţii excepţionale sau pentru care au fost emise ordine de sistare), peste cel stabilit de părţi se va face doar prin act adiţional şi, dacă este cazul, cu perceperea de penalităţi (în situaţia în care prelungirea se datorează culpei contractantului).

În vederea elaborării ofertei recomandăm insistent  ofertantilor să viziteze amplasamentul împreună cu reprezentantul Autorităţii contractante,  domnul Radu PRUNA, de la Directia Tehnica, telefon 0232201141.

Director tehnic,
                                                                  Ing. Dorina Prisecaru                             

Întocmit,
Ing. Radu Pruna

